దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
సల్మాన్‌కు కోన సపోర్ట్.. తిట్టిపోసిన నెటిజన్లు
కృష్ణజింకలను వేటాడిన కేసులో దోషిగా తేలిన బాలీవుడ్ స్టార్ హీరో సల్మాన్ ఖాన్‌కు సానుభూతిపరులు పెరిగిపోతున్నారు.
Samayam Telugu | Updated:
Apr 6, 2018, 10:02AM IST
కృష్ణజింకలను వేటాడిన కేసులో దోషిగా తేలిన బాలీవుడ్ స్టార్ హీరో సల్మాన్ ఖాన్‌కు సానుభూతిపరులు పెరిగిపోతున్నారు. ఈ జాబితాలో తాజాగా రచయిత, దర్శకుడు కోన వెంకట్ కూడా చేరారు. సల్మాన్ ఖాన్ కేసులో తీర్పు విని తాను షాక్‌కు గురయ్యానని ఆయన ట్వీట్ చేశారు. దోషిగా తేలినంత మాత్రాన ఆయన వ్యక్తిత్వంపై చర్చ జరపాల్సిన అవసరం లేదన్నారు. పర్యావరణ సమతుల్యతను కాపాడటానికి చాలా దేశాల ప్రభుత్వాలు జంతువుల వేటను అనుమతిస్తున్నాయని.. మొదట మనుషులను కాపాలి అంటూ కోన తన ట్వీట్‌లో పేర్కొన్నారు. ‘ఐ సపోర్ట్ సల్మాన్’ అనే హ్యాష్‌టాగ్‌ను కూడా తగిలించారు.
I’m shocked at the verdict on @BeingSalmanKhan ... let’s not debate on his character... in many countries governmen… https://t.co/wPx5jzfc4e
&mdash; kona venkat (@konavenkat99) 1522951738000
అయితే కోన వ్యాఖ్యలపై ట్విట్టరేట్స్ మండిపడ్డారు. మనషుల మీదికి కారును ఎక్కించినప్పుడు ఏమైంది మీ మానవత్వం అంటూ రిప్లైలు ఇస్తున్నారు. ‘ఇప్పుడు మీలాంటి సెలబ్రిటీల కోసం న్యాయ, నిబంధనలు మార్చుకుంటూ పోవాలా.. మా ఇండియాలో అయితే అనుమతించం సర్. మీరు కావాలంటే వేరే దేశం వెళ్లి వేటాడుకోండి’ అంటూ మరొకరు కౌంటర్ ఇచ్చారు. మొత్తానికి వీరి కామెంట్లకు కోన స్పందించారు.
I know that many of u are hurt with my support to @BeingSalmanKhan on the case .... but I’m more concerned about Sa… https://t.co/qu2zVi8xFP
&mdash; kona venkat (@konavenkat99) 1522957092000
సల్మాన్‌ ఖాన్‌కు తాను వత్తాసు పలకడం వల్ల చాలా మంది బాధపడతారని తనకు తెలుసని, అయితే తన ఆందోళనంతా సల్మాన్ భాయి గురించేనని కోన మరో ట్వీట్‌లో వెల్లడించారు. పాములు, తేళ్లు సహా ఏ జంతువునూ చంపడాన్ని తాను ప్రోత్సహించనని పేర్కొన్నారు. మానవత్వానికి మద్దతుగా నిలుద్దామని పిలుపునిచ్చారు. ‘అందరూ అర్థం చేసుకుంటురాని ఆశిస్తున్నా’ అంటూ ముగించారు. కాగా, సల్మాన్‌కు కోన వెంకట్ సన్నిహితంగా ఉంటారు. కొన్ని సల్మాన్ సినిమాలకు కోన స్క్రిప్ట్ రైటర్‌గా పనిచేశారు. ఇదిలా ఉంటే, కృష్ణజింకలను వేటాడిన కేసులో సల్మాన్‌కు ఐదేళ్ల జైలు శిక్ష పడిన సంగతి తెలిసిందే. ప్రస్తుతం ఆయన జోధ్‌పూర్ జైలులో ఉన్నారు.